Derek Prince'i Teenistus
Pruut seab end valmis
Osa 1/2
Kõigepealt tahan öelda, et mu jaoks on tohutu väljakutse ja eesõigus
kõneleda pärast kahte sellist meest nagu Bill Bright ja George Otis.
Imetlen neid ja olen palvetanud mõlema teenistuse eest pikka aega.
Usun tulihingeliselt asjadesse, mille eest Bill Bright seisab.
Tahan, et teaksite seda. Paastumine ja palvetamine
ja kuningriigi evangeeliumi viimine kõikidele rahvastele.
Mis sind puudutab, George, arvan, et rääkisin sulle me Kuuba reisist.
Mu raadiosaadet edastatakse 12 keeles, k.a hispaania keeles.
Olime eetris Georgia raadiojaamast kuskil Kalifornias Kuubasse ja
ülejäänud Ladina-Ameerikasse. Meil polnud aga üldse raha.
Seega me lihtsalt ei maksnud, kuid raadiosaade läks endiselt edasi
mitmeid aastaid.
Umbes 1,5 aastat tagasi läksime Ruthiga Kuubasse jutlustama.
Ei saa seda lugu rääkida, aga asi oli keeruline.
Mul ei lubatud jutlustada, sain rääkida vaid kümne inimesega.
Ütlesin: väga tore, olen sama rahul nagu alati.
Siis läksin edasi ühte teise Ladina-Ameerika riiki ja
rääkisin seal 15 tuhandele.
Olin sama rahul kui rääkisin kümnele või kui 15 tuhandele.
Kõigist mu sõnumitest tehti lindistused ja
need lähevad Kuubast välja pea kogu Ladina-Ameerikasse.
Miks ma sellest rääkisin? Just.
Ruth tavaliselt teab jah, mida ma järgmisena ütlen.
Ma pole väga tuntud Florida osariigis,
kus ma olen 30 aastat elanud.
Me pole seal küll palju viibinud.
Aga olime siis seal hotellis Havannas ja
tellisime midagi toateeninduselt.
Noormees tuli üles ja esimese asjana ütles ta, kui ta sisse tuli:
Jumal õnnistagu sind!
Tellisime midagi, vett vist.
Ta tuli tagasi ja kirjutasin kviitungile alla.
Ta vaatas mu allkirja ja küsis: kas sa oled Derek Prince?
- Kas sa tunned mind?
- Kuulen sinust iga päev piiblikoolis.
Pean ütlema, et olen tuntud isik Kuubal.
Polnud ühtki piirkkonda Kuubal, kus mind poleks tuntud.
Teate, miks?
Raadio tõttu.
Arvatakse, et Kuuba 11 miljonist inimesest vähemalt 3 miljonit
usub Jeesusesse Kristusesse.
Nii et tänu Jumalale Fidel Castro ja tänu Jumalale raadio eest.
Seal juhtuvad põnevad asjad.
Mõned vennad toimetasid kohvris salaja mu kirjandust Kuubale ja
kast läks lahti ja hispaaniakeelne materjal kukkus välja.
Ta hakkas vabandama. Mees võttis selle üles ja ütles:
Derek Prince! Tema on lubatud!
See on vaat et uskumatu! Me pole seda kunagi taotlenud.
Nüüd trükivad valitsuse trükikojad mu materjali
ülejäänud Ladina-Ameerika jaoks.
Jumal on lihtsalt võitmatu. Nii see on.
Tegelikult ma ei tahagi jutlustada, oleme nii palju kuulnud.
Võlgnen siiski selle teile - te maksite mu sõidu ka ju kinni
ja usun, et Jumal on mulle sõnumi andnud.
Loeme oma tunnistuse - mitte pikka versiooni.
Loeme oma teenistuse tunnistuse, see on Matteuse 24:14:
"Ja seda Kuningriigi evangeeliumi kuulutatakse kogu ilmamaale,
tunnistuseks kõigile rahvastele, ja siis tuleb lõpp."
Millal tuleb lõpp?
Kui inglid on evangeeliumi kuulutanud? Kes?
Minu- ja sinusugused inimesed.
Kui meie ei vii evangeeliumi neile rahvastele, kes pole kuulnud,
siis takistame Issanda tulekut.
Sest Ta ei tule enne tagasi, kui oleme täitnud oma kutse.
Mis ma nüüd teen? -Jutlusta! -Hästi!
Näete, miks mul naist vaja on.
Pean ütlema, et tänan Jumalat oma naise eest, tõesti!
Jumal näitas mulle nägemuses, ma ei näe palju nägemusi,
et peaksin selle naisega abielluma.
Olin teda vaid korra Jeruusalemmas näinud.
Palvetasin ta eest, sest tal oli seljaga probleeme.
Ütlesin: mul on teenimisand seljaprobleemidega inimeste jaoks.
Teenistus, kus Ruth töötas, trükkis mu materjale.
Läksin nende kontorisse ja küsisin: kas teil töötab siin Ruth Baker?
Nad ütlesid: jah, kuid ta on haige, tal on seljaga probleeme.
Issand ütles: kas kavatsed ta eest palvetada või mitte?
Ütlesin neile: mul on and palvetada seljaprobleemide eest,
kas ta sooviks, et palvetan ta eest?
Nad helistasid ja naine oli nõus.
Üritasin siis kohale jõuda, kuid eksisime Jeruusalemma tänavatel ära.
Mind sõidutas üks noor kristlasest sõber.
Umbes poole tunni pärast andsime alla,
mõtlesime, et ju siis on Jumala tahe, et me ei kohtu.
Nii et peatusime ja
avastasime, et olime täpselt tema maja ees.
Läksin sisse - seal ta lamas, diivanil.
Me polnud temaga päriselt kunagi kohtunud.
Ütlesin: palvetan veidi ebatavalisel viisil seljaprobleemide eest,
pean seda selgitama.
Ma kontrollin, kas su jalad on võrdse pikkusega.
Kui nad on erineva pikkusega, siis lühem jalg kasvab pikemaks
ja siis tead, et Jumal on sind puudutanud ja võid saada terveks.
Muuseas, palvetasin niimoodi ühe naise eest eile pärast banketti,
keset koridori.
Häbenesin ka natuke, aga küsisin: kas sobib, kui vaatan su jalgu?
Ta oli nõus.
Vaatasin ta jalad üle ja ütlesin: erakordne, täiesti ühepikkused,
see on väga ebatavaline, et kellelgi on täiesti ühepikkused jalad.
- Kas keegi palvetas te eest? - Jah, teie palvetasite.
Mina seda ei teadnud, see oli kolm aastat varem olnud.
Olin täitnud oma kohust ja lahkusin.
Otsisin tõsiselt Jumalat, kas peaksin minema tagasi Jeruusalemma,
sest mu peamine kutse Jumalalt on Jeruusalemmas.
Piinlesin kogu öö ja üritasin kuulda Jumala häält.
Pidin järgmisel hommikul lennuki peale minema.
Keset ööd nägin nägemuse:naisest,
kel oli seljas üsna ebatavaline araabiapärane kleit ja
ebatavalises asendis.
Ta istus teeraja ääres, mis kulges üles mööda järsku mäge,
see oli käänuline kahesuunaline tee.
Nägin, et see oli tee tagasi Jeruusalemma.
See ei saa olema otse, vaid käänuline.
Siis aga kogesin, et peaksin abielluma selle naisega mäe jalamil.
Olin teda vaid korra kohanud.
Tol hetkel vist isegi ei mäletanud ta nime.
Sain Issanda peale päris pahaseks. Ütlesin:
Issand, kas sa palud mul abielluda naisega, keda ma ei tunne
ja ei armasta. Kuid Jumal ei vastanud.
Mõtlesin: niimoodi satuvad nelipühi jutlustajad probleemidesse.
Kavatsen olla ettevaatlik.
Võtan asja rahulikult.
Läksin tagasi USAsse.
Kuu aega hiljem polnud mul ikka veel mingit rahu,
seega kirjutasin kena kirja: kui sa kunagi USAsse tuled,
siis Kansas Citys on üks teenistus, kes on väga huvitatud Iisraelist
ja olen kindel, neil oleks väga hea meel, kui sa neid külastaksid.
Sain vastuse: ma tulen järgmisel nädalal
oma tütart piiblikooli tooma.
Mõtlesin: asjad arenevad väga kiiresti.
Kui sa mind vähegi tunned, siis tead,
et ma niisama lihtsalt kellelegi ei helista. See on suur asi.
Mõtlesin, et võtan härjal sarvist. Teadsin telefoninumbrit,
kus ta peatus - Marylandis.
Nii et helistasin ja ütlesin: kas Ruth Baker peatub seal?
Pere, kelle juures ta peatus, oli kuulanud mu kassette ja
see naine tundis mu häälest ära.
Meil oli kena vestlus ujumisest ja muust.
Asjad arenesid ja lõpuks me abiellusime.
Pean ütlema, et Jumal on mulle kõige võrratuma naise andnud,
tänan Jumalat ta eest.
Ütlen talle ja kõigile: ilma sinuta ei suudaks ma teha, mida teen.
Ma ei plaaninud seda kõike rääkida, kuid kui keegi teist on
sarnases olukorras, siis ole vapper!
Üks armas sõber kirjutas, et kaotas hiljuti oma naise.
Ta arvas, et mõistan teda, sest kogesin oma esimese naise surma.
Tahan sulle öelda, kes tahes sa oled või kus tahes:
Jumal on sinu poolel! Usalda Teda, Ta kannab sind läbi.
Ära ürita ise oma probleeme lahendada, las Tema teeb seda.
Räägin raamatust? Arvasin, et kõik teavad.
Kui soovite rohkem teada, siis on üks raamat:
Jumal on kosjasobitaja (God is a matchmaker - ing).
Mõned teist on seda lugenud.
See on sellest, kuidas leida oma õige kaaslane,
ükskõik, kas oled mees või naine.
Kuid mina räägin seal, kuidas Jumal mulle näitas,
mõlemi oma naise suhtes, et peaksin nendega abielluma -
mu esimese ja teise naise loo.
Ma olen rohkem intellektuaalne inimene,
nende probleemidega saan hakkama.
Ma pole väga hea inimestetundja.
Usun, et inimesed on need, keda nad väidavad end olevat.
Kuid enamik ei ole seda.
Jumal pole lasknud mul ise enda naist valida.
Mõlemal korral näitas Ta mulle, kellega peaksin abielluma.
Mõlemal korral on sel olnud 100 protsendiline edu.
Tänu Issandale!
Lihtsalt usaldan Issandat, et see sõnum, mis mul on,
on see, mida Issand tahab teile edasi anda.
Oleksin võinud Bill Brighti järel lõpetada ja öelda:
aamen, lähme, see on kõik.
Usun kõike, mis ta ütles ja nõustun täiesti sellega, mis ta jutlustas.
Usun, et see on ainus lootus Ameerikale.
Ütlen ka, et olen tulihingeliselt pühendunud sellele,
et evangeelium viidaks kõigile rahvastele.
See ongi Derek Prince'i Teenistuse moto:
jõuda nendeni, kelleni pole jõutud ja õpetada neid, keda pole õpetatud.
Ajast, mil selle teenistuse ja visiooni saime,
on Jumal lasknud meil 140 riiki jõuda.
Minu materjale on tõlgitud 60 erinevasse keelde,
mu raadiosaade on vähemalt 12 keeles, kaasaarvatud
hiina, vene, araabia ja hispaania keeles.
Kui jõuame nendeni, oleme jõudnud poole maailmani.
Tänan Jumalalat raadio eest. Usun, et teate seda.
Ei arvanud, et vajame mingit suuremat väljakutset,
kui see, mis meil juba on.
Tänan Jumalat USA ja Kanada juhatuse eest, kes on siin.
Palun tõuske, see ei võta kaua.
Tänan Jumalat me meeskonna eest, kes on siin.
Neil on kõigil kenad rinnasildid. Kui näed kedagi
abivalmit ja intelligentset, siis tõenäoliselt on see meie tiim.
Jagasin seda vaid põgusalt meie USA juhatusega,
kuid tunnen, et Jumal on mulle edasise visiooni andnud.
Ütles seda ettevaatlikult, sest olen täielikult pühendunud
me praegusele visioonile.
Kuid kui Jumala tegutsemist mõistan, siis usun, et Ta on mulle öelnud:
üks asi on mulle kallim kui kõik muu, millega hetkel tegeled.
Üks asi, mis mind rohkem vaimustab. Tead, mis see on?
Minu pruut - Kogudus.
See on loogiline.
Igal mehel, kes abielluda plaanib, on sõbrad ja muud tegemised,
kuid, uskuge mind, ta esmane huvi on ta pruut.
Usun, et Jeesus tegi selle väga selgeks:
Ta esmane huvi on Ta pruut - Kogudus.
Usun, et Ta näitas, et mul on vastutus - et oleksin üks neist,
kes pruuti peigmehe jaoks ette valmistab.
Hetkel pole pruut kaugeltki valmis.
Loen Ilmutuse 19:6 "Ma kuulsin otsekui suure rahvahulga häälekõma
ning otsekui suurvee kohinat ning otsekui võimast piksemürinat
hüüdmas: "Halleluuja! Sest Issand, meie Jumal,
Kõigeväeline, on hakanud valitsema kuningana!"
Taevas on tohutu elevus. Mis selle põhjuseks on? Lähme edasi.
"Rõõmustagem ja hõisakem ja andkem talle au,
sest Talle pulmad on tulnud ning ta naine on ennast seadnud valmis."
Sellepärast oli kogu taevas elevil.
Sest pulmad olid käes, pulmapidusöök.
Just hiljuti abiellus mu noorim ja ainus veel vallaline tütar.
Mu väike mustanahaline Aafrika tütar,
kes oli suremas ja korjati üles Aafrika muldonni põrandalt ja
visati minu ja mu esimese naise sülle.
Ta abiellus kuu aega tagasi Floridas.
Seal oli palju elevust.
Arvaksin, et taevas saab siis ka olema palju põnevust.
Pulmad ei tohiks iialgi ilma elevuseta toimuda.
Tahan teile üht olulist asja rõhutada.
Siin ütleb: naine on ennast valmis seadnud.
Olen elanud erinevates kultuurides, Lähis-Idas, Aafrikas jne.
Ma ei tea ühtki kultuuri, kus peigmees pruuti valmis seaks.
Kas pole nii? See on alati naise enda vastutus.
See kirjakoht ütleb: ta on ennast valmis seadnud.
Mitte: ta on end valmis seadmas, vaid ta on valmis.
Aastaid tagasi, kui olin Londonis väikse koguduse pastoriks,
oli seal üks Jamaika õde.
Iga kord, kui ta palvetas, ütles ta:
Issand, aita meil meeles pidada, et sellest ei piisa,
et oleme end valmis seadmas, vaid peame valmis olema.
See jäi mulle aastateks meelde.
Pea meeles, et pruut või naine peab end valmis seadma.
Ühte ettevalmistust kirjeldatakse siin salmis 8:
"Talle on antud, et ta riietuks säravasse puhtasse peenlinasesse.
See peenlinane on pühade õiged seadmised."
Tahan sellest natuke rääkida.
See peenlinane, millest pruudi kleit on tehtud,
koosneb pühade õigetest tegudest.
Kui me algul Jeesuse, Päästja ja Issanda usu läbi vastu võtsime,
anti meile Tema õigsus.
Kui aga Talle elame, peab see me elus esile tulema.
See õigsus, millest siin räägitakse, pole meile antud õigsus,
vaid see on tegudest tulev õigsus.
Ta pruudikleit on tehtud õigetest tegudest.
See tõstatab küsimuse:
on meil piisavalt materjali korralikuks pulmakleidiks?
Ükski pruut ei abiellu ju päevitusriietes.
Pruutkleit on ikka täispikk kleit.
Vajamegi siis pruudi riietust, mis koosneb õigetest tegudest.
Matteuse 5:16 ütleb Jeesus, et las su valgus paista,
nii et kõik seda näha võiksid.
Tihti arvame, et valguse näitamine on passiivne,
see lihtsalt juhtub, kuna oleme kristlased.
Kui aga loed selle salmi lõpuni, ütleb seal:
"Nõnda paistku teiegi valgus inimestele,
et nad teie häid tegusid nähes ülistaksid teie Isa, kes on taevas."
Me valgus paistab heade tegude läbi, mida teeme.
Kui pole häid tegusid, pole ka valgust.
See on meie teine tunnistus, lisatasu ei võta selle eest.
Tiituse 2:11-14: "Jah, Jumala arm on ilmunud päästvana kõigile inimestele
ja kasvatab meid, et me, öeldes lahti jumalakartmatusest ja
ilmalikest himudest, elaksime praegusel ajal mõõdukalt
ja õiglaselt ja jumalakartlikult, oodates õndsa lootuse täitumist
ning suure Jumala ja meie Päästja Jeesuse Kristuse kirkuse ilmumist.
Tema on loovutanud iseenda meie eest, et meid lunastada kõigest ülekohtust
ja puhastada endale pärisrahvaks, innukaks headele tegudele."
Olen endalt tihti küsinud:
miks Jumal ei sekku ja aega ära ei lõpeta? Mida Ta ootab?
Vastus on alati sama: Ta oma erilise rahva pärast.
See on, mille Jumal endale saab - omaenda rahva.
Peetrus ütleb 2 Peetruse 3: "Issand ei viivita tõotust täitmast,
vaid tema on teie vastu pikameelne, sest ta ei taha, et keegi hukkuks,
vaid et kõik jõuaksid meeleparandusele."
Loomulikult ei räägita siin kogu inimkonnast,
sest teame, et paljud ei tule meeleparandusele.
Kuid mõistan, et see räägib pruudist.
Jumal ootab ja ootab ja ootab.
Ta võiks ära viia need, kes on juba valmis,
kuid Ta ei võta neid enne, kui kogu arv on täis.
Ma pole isegi ametlikult presbüterlane,
kuid usun jumalikku valikusse.
Ma ei usu, et Jumala jaoks saab taevas mingeid üllatusi olema.
Meie jaoks küll mitmeid, kohtame seal kedagi,
kui Jumala armust ise seal oleme: sind ma küll siin näha ei oodanud.
Ma ei usu aga, et Jumal seda iialgi ütleks:
sind ma küll siin näha ei oodanud!
Usun, et Ta teab, kes tuleb. Ja Ta ootab, kuni nimekiri on täis.
Kuid see kleit, mida kanname, on tehtud headest tegudest.
Koguduses on alati konflkt armu ja tegude vahel.
Mõned pooldavad ainult armu, mõned ainult tegusid.
Mõlemad on väga ühekülgsed.
See kirjakoht, mida lugesime, ütleb: "Jumala arm on ilmunud päästvana
kõigile inimestele.." Kui aga lõppu vaatad:
et olekiste innukad headele tegudele.
See on õige kombinatsioon:
arm, mille tulemuseks pole head teod, pole tõeline arm ja
head teod, mis ei sünni armust, pole tõelised head teod.
Ei saa olla üks või teine, mõlemad peavad olema.
Sellest tuleb me kleit.
Küsimus on: mis on need head teod, mida Jumal ootab?
Sellele võib pika vastuse anda, kuid tahan vaadata vaid
paari kohta 1 Timoteose kirjast.
Kõigepealt, mis on head teod meeste jaoks?
Pärast seda vaatame, mis on head teod naistele.
1 Timoteose 3:1 "See on ustav sõna. Kui keegi igatseb ülevaatajaametit,
siis ta igatseb üllast tööd. Ülevaataja peab siis olema laitmatu:
ühenaisemees, kaine, mõõdukas, kombekas, külalislahke,
osav õpetama, kes ei ole joomar ega kakleja, vaid leebe,
rahupüüdlik ja rahahimuta, kes oma peret hästi juhatab ja
kelle lapsed elavad kuulekuses ja kõigiti väärikalt."
See on see väike nimekiri.
Lähme edasi naiste juurde, 1 Timoteose 5.
Pange tähele, teatud asjad on samad. 1 Timoteose 5:9-10,
see räägib kristlikest lesknaistest, kelle eest hoolitseb korraldus,
mille eest vastutab kogudus.
Paljud kogudused Ameerikas on võtnud tänapäeval lesed oma hoole alla?
Mis on juhtunud?
Algkogudus võttis vastutuse oma leskede eest.
Teatud tingimustel, mis Paulus siin ära toob:
"Leskede hulka loetagu see, kes on vähemalt kuuekümneaastane
ning on olnud ühemehenaine, kelle heade tegude kohta on tunnistajaid,
olgu ta lapsi üles kasvatanud või võõraid vastu võtnud või
pühade jalgu pesnud või viletsaid abistanud või
otsinud võimalust teha mis tahes heategusid."
Neis kahes kohas, mida võid ise pärast uurida,
väike nimekiri peamistest headest tegudest meestele ja naistele.
Küsime endalt: kas meie kogudused
õpetavad ja praktiseerivad seda?
Kas näeme selliseid häid tegusid toimumas tänapäevases koguduses?
Kas siis karismaatilises, baptisti-, presbüterlikus või mis tahes kirikus.
Millele nad rõhku panevad?
Tahan anda veel ühe kirjakoha. See otsustab minu meelest kõik.
Jaakobuse 1:27 "Jumala ja Isa silmis puhas ja laitmatu
jumalateenistus on.." Mis järgmisena tuleb?
"..käia vaatamas vaeslapsi.." See on nimekirjas esimene.
Kui paljud kogudused siin maal seda teevad?
Kui soovite rohkem infot Derek Prince'i materjalide kohta UKs,
tellige DPM materjalide kataloog telefonil: +44 1462 492100
või külastage teenistuse kodulehte: www.dpmuk.org.
Tõlge: Riina Karik